Diari Oficial de la Generalitat Valenciana


Sumari del DOGV 5956, del 17-02-2009 (2009/1482)

RESOLUCIÓ d'11 de febrer de 2009, del president del Tribunal de Defensa de la Competència de la Comunitat Valenciana, per la qual es convoquen beques per a la realització de pràctiques professionals en el Tribunal de Defensa de la Competència de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5956

Data del DOGV
:   17-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1482


Data del document
:   11-02-2009

Organisme emissor
:   Tribunal de Defensa de la Competència de la Comunitat Valenciana

Tipus de document
:   Resolució

Descriptors 

:   * ajuda pública
    * suport econòmic
    * assignació per estudis

RESOLUCIÓ d'11 de febrer de 2009, del president del Tribunal de Defensa de la Competència de la Comunitat Valenciana, per la qual es convoquen beques per a la realització de pràctiques professionals en el Tribunal de Defensa de la Competència de la Comunitat Valenciana. [2009/1482]  
El Tribunal de Defensa de la Competència de la Comunitat Valenciana, com a entitat autònoma de caràcter administratiu, creada per a preservar el funcionament competitiu dels mercats autonòmics valencians i garantir l'existència d'una competència efectiva en els mateixos, té entre les seues funcions la de promoure accions en matèria de defensa de la competència, fomentant el seu coneixement i assentant les bases d'una adequada política de defensa de la competència en l'àmbit de la Generalitat.   
Per a això una de les seues funcions és la de fomentar el seu coneixement, tant en l'àmbit teòric com en el pràctic per mitjà de la convocatòria anual de beques per a la formació de postgraduats amb estudis recentment finalitzats.  
D'acord amb el que estableix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, i d'acord amb el que estableix la Llei 14/2005, de 23 de desembre, per la qual es crea el Tribunal de Defensa de la Competència, i en el Decret 169/2006, de 10 de novembre, del Consell, pel qual s'aprova l'Estatut del Tribunal de Defensa de la Competència de la Comunitat Valenciana, resolc:  
Primer  
Convocar concurs públic per a la concessió de dos beques, a fi de realitzar pràctiques professionals en l'àmbit d'actuació del Tribunal de Defensa de la Competència de la Comunitat Valenciana.  
Segon  
Aprovar les bases per les quals es regirà la seua concessió, incloses com a annex I de la present resolució. Les beques es regiran pel que disposen les bases de la convocatòria i pel Decret 108/1992, de 6 de juliol, del Govern Valencià, pel qual es regula la concessió de beques.  
La dotació econòmica de les beques serà sufragada a càrrec del capítol IV, línia SC000002 del pressupost del TDCCV per a l'exercici 2009, per un import global màxim de 24.000,00 euros.  
De conformitat amb el que estableix l'article 119.Dos.2, de la Llei 14/2005, de 23 de desembre, en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte, en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
València, 11 de febrer de 2009.- El president del TDCCV: Fernando V. Castelló Boronat.  
ANNEX I  
Bases de la convocatòria de beques per a la realització de pràctiques professionals en el Tribunal de Defensa de la Competència de la Comunitat Valenciana  
Primera. Objecte específic  
1. La present convocatòria té com a objecte la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació del TDCCV.  
2. Es convoquen un total de dos beques amb la següent distribució per modalitats:  
a) Modalitat A: una beca (dedicació: 25 hores setmanals) per a titulats superiors universitaris amb el següent perfil de titulació:  
- Perfil 1: llicenciat o llicenciada en Ciències Econòmiques, en Ciències Empresarials, o en Administració i Direcció d'Empreses.  
b) Modalitat B: una beca (dedicació: 27,5 hores setmanals) per a diplomats universitaris amb el següent perfil de titulació:  
- Perfil 2: diplomat o diplomada en Biblioteconomia i Documentació.  
3. Cada sol·licitud vindrà referida a un únic perfil.   
Segona. Requisits dels sol·licitants  
1. Per a optar a estes beques serà necessari el compliment dels requisits següents:  
a) Tindre la nacionalitat espanyola o de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.  
b) Estar en possessió del títol que s'especifica per a cada un dels perfils oferits en la Base Primera de la convocatòria, o haver superat, abans de la finalització del termini de presentació de sol·licituds, totes les matèries exigibles per a la seua obtenció, incloses, si és el cas, les del projecte fi de carrera. La data de finalització d'estudis de la titulació corresponent, en virtut de què se sol·licita la beca, estarà compresa entre l'1 de gener de 2005 i la data de finalització del termini de presentació de sol·licituds.  
c) No trobar-se subjecte a cap dels supòsits previstos en l'article 13.2 de la Llei 38/2003, General de Subvencions.  
d) Cap persona podrà disfrutar amb caràcter simultani de més d'una beca professional, ni successivament de més de dos beques professionals en l'àmbit d'actuació del TDCCV, ja siguen en períodes consecutius o alterns, per la qual cosa la duració màxima establida en tots els casos serà de 24 mesos.  
Tercera. Dotació, duració i pagament de les beques  
1. La dotació de cada una de les beques serà la següent:  
- Modalitat A: 1.025,00 euros bruts mensuals.  
- Modalitat B: 975,00 euros bruts mensuals.  
D'estos imports es deduiran les retencions legals oportunes.  
2. El període de gaudi començarà l'1 de març de 2009, llevat que per resolució de la Presidència del TDCCV es dispose una altra data posterior, i finalitzarà el 31 de desembre de 2009, llevat que per raons pressupostàries o d'interés públic s'anticipe motivadament la seua finalització. No obstant això, les beques concedides per al 2009 podran prorrogar-se per als mesos que resten fins a completar el període màxim de gaudi d'un any establit en l'article 3 del Decret 108/1992, sempre que existisca consignació pressupostària adequada i suficient per a l'exercici 2010.  
3. L'import de la beca s'abonarà mensualment, amb un informe previ favorable del president o vocal del Tribunal sobre l'exercici del becari o becària.  
Quarta. Formalització de les sol·licituds i termini de presentació   
1. Les sol·licituds, omplides segons el model que aprove el TDCCV, així com qualsevol altre tipus de correspondència posterior, aniran dirigides al Tribunal de Defensa de la Competència de la Comunitat Valenciana i es presentaran en el Registre del TDCCV (Plaça Alfons el Magnànim, 12-1ª) o per qualsevol dels mitjans previstos en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
2. Els impresos de sol·licitud també estaran a disposició de les persones interessades en els punts d'informació PROP i en el Registre del TDCCV, telèfon 012.  
3. El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
4. Les sol·licituds hauran d'estar acompanyades de la documentació següent:  
a) Fotocòpia confrontada del Document Nacional d'Identitat o del document equivalent en el cas de nacionals d'estats membres de la Unió Europea.  
b) Original o còpia confrontada del certificat d'empadronament en un municipi de la Comunitat Valenciana, en el cas que no conste acreditat en el Document Nacional d'Identitat o el que figure en el mateix siga diferent del domicili que s'haja fet constar en la sol·licitud.  
c) Currículum vítae de la persona sol·licitant, en el que s'indicarà la trajectòria acadèmica i l'experiència professional, i en el que es faran constar les dades personals, data i lloc de naixement, domicili a l'efecte de notificacions, telèfon i una foto recent grandària carnet del sol·licitant.  
d) Fotocòpia confrontada del títol que acredite el nivell acadèmic requerit per a cada perfil. Per als títols en tràmit d'expedició esta documentació podrà substituir-se per la fotocòpia confrontada del resguard acadèmic acreditatiu de la respectiva sol·licitud d'expedició, amb l'abonament de les taxes corresponents o el justificant de la seua exempció.  
e) Fotocòpia confrontada del certificat acadèmic complet de les matèries cursades on figuren les qualificacions obtingudes i dates en què es van obtindre, incloent la nota mitjana de l'expedient.  
f) Fotocòpies confrontades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment per mitjà de documents originals o còpies confrontades.  
g) Declaració responsable de què no tenen pendents amb la Generalitat Valenciana el pagament d'obligacions per reintegrament de subvencions, així com d'estar al corrent del compliment de les obligacions tributàries i amb la Seguretat Social, o en cas de vindre obligat a això, les certificacions regulades per l'article 22 del Reglament de la Llei 38/2003, de 17 de novembre, General de Subvencions, i la justificació que compten amb cobertura sanitària.  
5. Conclòs el termini de presentació de sol·licituds, i en el termini màxim de deu dies, la comissió avaluadora que s'estableix en la base sexta examinarà el compliment dels requisits per a l'admissió de sol·licituds i aprovarà la relació provisional d'admesos i exclosos a la convocatòria, que serà comunicada per correu electrònic als interessats i estarà a la seua disposició en el telèfon 012 i en la seu del Tribunal de Defensa de la Competència de la Comunitat Valenciana, plaça Alfons el Magnànim, 12-1ª, a l'efecte de que puguen al·legar i esmenar, si és el cas, el que estimaren convenient al seu dret, durant el termini de deu dies, vençut el qual, i després de l'examen de les reclamacions o al·legacions presentades, la comissió avaluadora acordarà l'aprovació de la relació definitiva de sol·licituds admeses i excloses, que serà comunicada pel mateix procediment que la provisional.  
A l'efecte d'admissió o exclusió de sol·licituds es tindrà en compte:  
1r. La presentació en termini de la Instància.  
2n. El compliment dels requisits establits en l'article 70 de la Llei de règim Jurídic de les Administracions Públiques i del Procediment Administratiu Comú.  
3r. El compliment dels requisits establits en les bases primera i segona de la convocatòria.  
Cinquena. Avaluació i selecció  
1. L'avaluació i selecció de les sol·licituds es realitzarà en concurrència competitiva, tenint en compte exclusivament la documentació aportada amb la instància i aquella altra que haja pogut exigir el Tribunal de Defensa de la Competència de la Comunitat Valenciana per a esmena de la sol·licitud.  
2. L'avaluació de les sol·licituds es realitzarà d'acord amb els següents criteris per a cada un dels perfils:  
Perfil 1:  
a) Nota mitjana de l'expedient acadèmic de la titulació exigida per a la participació en la convocatòria segons s'estableix en la base primera: fins a 3 punts, que s'aplicaran segons la nota mitjana certificada en rang 5-10.  
b) Haver realitzat o estar realitzant cursos de postgrau, com a Màsters, diplomes de postgrau o d'especialització i semblants, amb un contingut formatiu del menys 300 hores, la matèria del qual tinga relació amb l'interés públic que justifica les competències del TDCCV, segons el parer d'este. Fins a 1 punt  
c) Coneixements de valencià: fins a 1 punt per este concepte, en funció del màxim nivell aconseguit dels establits per la Junta Qualificadora de Coneixements de Valencià o equivalents, a raó de 0,25 punts pel nivell oral; 0,50 punts pel nivell elemental, 0,75 punts pel nivell mitjà, o 1 punt pel nivell superior.  
d) Altres idiomes comunitaris: fins a un màxim d'1,5 punts en este apartat, pel coneixement d'un o més idiomes oficials dels països de la Unió Europea. Estos coneixements hauran d'acreditar-se amb els títols d'Escoles Oficials d'Idiomes, o de facultats i escoles universitàries. Per a nacionals d'altres països de la Unió Europea la Comissió Avaluadora podrà determinar si el seu coneixement del menys un dels dos idiomes oficials de la Comunitat Valenciana és suficient per a l'exercici normal de la beca sol·licitada. Excepcionalment es podrà considerar el coneixement d'altres idiomes comunitaris quan s'acredite formació acadèmica en centres estrangers o estades de llarga duració (igual o superior a 12 mesos en països amb idiomes oficials de la UE distints de l'espanyol).  
e) Coneixements de bases de dades, ofimàtica avançada i ferramentes per a web: fins a 1,5 punts.  
f) Entrevista/Experiència professional i altres aspectes curriculars relacionats amb l'àmbit d'actuació de la beca: fins a 2 punts.  
Perfil 2:  
a) Nota mitjana de l'expedient acadèmic de la titulació exigida per a la participació en la convocatòria segons s'estableix en la base primera: fins a 3 punts que s'aplicaran segons la nota mitjana certificada en rang 5-10.  
b) Coneixements de valencià: fins a 1 punt per este concepte, en funció del màxim nivell aconseguit dels establits per la Junta Qualificadora de Coneixements de Valencià o equivalents, a raó de 0,25 punts pel nivell oral; 0,50 punts pel nivell elemental, 0,75 punts pel nivell mitjà, o 1 punt pel nivell superior.  
c) Altres idiomes comunitaris: fins a un màxim d'1 punt en este apartat, pel coneixement d'un o més idiomes oficials dels països de la Unió Europea. Estos coneixements hauran d'acreditar-se amb els títols d'Escoles Oficials d'Idiomes, o de facultats i escoles universitàries. Per a nacionals d'altres països de la Unió Europea la Comissió Avaluadora podrà determinar si el seu coneixement del menys un dels dos idiomes oficials de la Comunitat Valenciana és suficient per a l'exercici normal de la beca sol·licitada. Excepcionalment es podrà considerar el coneixement d'altres idiomes comunitaris quan s'acredite formació acadèmica en centres estrangers o estades de llarga duració (igual o superior a 12 mesos en països amb idiomes oficials de la UE distints de l'espanyol).  
d) Coneixements de bases de dades, ofimàtica avançada i ferramentes per a web: fins a 3 punts.  
e) Entrevista/Experiència professional i altres aspectes curriculars relacionats amb l'àmbit d'actuació de la beca: fins a 2 punts.  
Sisena. Comissió avaluadora  
1. Per a l'examen de les sol·licituds de beques es constituirà una comissió avaluadora d'acord amb el que preveu el Decret 108/1992, que tindrà la composició següent:  
- President: el president del TDCCV  
- Vocal: vocal del TDCCV  
- Vocal: vocal del TDCCV  
- Vocal: cap del Servici de Defensa de la Competència  
- Secretari: cap de la Secció de Gestió Economicoadministrativa  
2. La comissió avaluadora es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació, amb veu però sense vot.  
3. Finalitzat el procés de selecció la comissió avaluadora aprovarà la proposta de selecció de candidats que formularà el secretari en virtut del resultat de les deliberacions, contenint la relació de beneficiaris per perfils i, si és el cas les llistes de reserva per a cada perfil a l'efecte d'eventuals revocacions, renúncies o abandons dels beneficiaris en els termes que preveu la present Resolució. La comissió podrà així mateix declarar deserta, totalment o parcialment, l'adjudicació de les beques convocades.  
4. El president del TDCCV es reserva la facultat d'interpretar el contingut d'esta convocatòria.  
Setena. Concessió i pròrroga  
1. Les beques seran adjudicades mitjançant una resolució del president del TDCCV, a la vista de la proposta de la comissió avaluadora, en el termini màxim de tres mesos a partir de l'endemà al de la publicació de la convocatòria en el Diari Oficial de la Comunitat Valenciana. La data d'inici del gaudi de la beca serà l'1 de març de 2009, llevat que en la resolució es dispose una altra data posterior.  
La concessió es publicarà en el Diari Oficial de la Comunitat Valenciana, i es notificarà als interessats, podent efectuar-se per mitjà de correu electrònic, de conformitat amb el que disposen els articles 45.3 i 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si els participants consenten en la utilització del correu electrònic com a mitjà de notificació.  
2. La pròrroga de la beca prevista en la base tercera, número 2, de la present Resolució s'efectuarà per resolució del president del TDCCV.  
El TDCCV, després de l'adjudicació inicial, considerant els objectius formatius del programa de beques i l'interés públic, valorarà l'oportunitat de realitzar o no la crida a la borsa de reserva en cada vacant que es produïsca.  
Vuitena. Drets i obligacions dels becaris  
1. Són drets dels becaris en l'àmbit d'esta convocatòria:  
a) Percebre l'ajuda econòmica establida en la convocatòria, que no tindrà naturalesa salarial.  
b) Obtindre del TDCCV la col·laboració i suport necessaris per al desenrotllament normal de la seua formació, especialització i capacitació professional en l'àmbit de l'estadística pública.  
2. Una vegada reben la notificació d'haver sigut seleccionats per a una beca, els becaris vindran obligats a:  
a) Presentar la documentació acreditativa d'estar al corrent de les seues obligacions fiscals i amb la Seguretat Social, així com justificació suficient de què tenen cobertura sanitària, amb anterioritat a la data d'inici de la beca.  
b) Incorporar-se a l'activitat en la data assenyalada en la convocatòria o en la resolució de concessió.  
c) Realitzar les activitats previstes en els seus programes de formació i especialització tècnica.   
d) Complir els objectius del programa de formació i especialització amb aprofitament, d'acord amb les directrius establides pel TDCCV.  
e) Atindre's al règim intern o de funcionament del Tribunal de Defensa de la Competència de la Comunitat Valenciana. A este efecte, tindran una dedicació a les activitats de formació i especialització objecte de la beca de 25 hores setmanals per a la Modalitat A, en horari de 09:00 a 14:00 hores, i 27,5 hores setmanals per a la modalitat B, en horari de 08:30 a 14:00 hores, amb dret en ambdós casos a 2 dies de lliurança, acumulables, per cada mes, i sense perjuí del que estableix la base novena b).  
f) Mantindre el secret i guardar confidència sobre qualsevol informació procedent de la documentació te manejada o dels resultats obtinguts durant el desenrotllament de la beca. Esta obligació es mantindrà encara després que el becari concloga la seua vinculació amb el Tribunal de Defensa de la Competència de la Comunitat Valenciana.  
g) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense autorització prèvia expressa del president del TDCCV. En el cas que existisca autorització, el becari o la becària haurà de fer constar que l'activitat s'ha realitzat per mitjà d'una beca del TDCCV.  
h) Presentar, en l'últim mes de duració de la beca, una memòria d'activitats realitzades.  
i) Les obligacions previstes en l'article 14 de la Llei 38/2003, General de Subvencions.  
j) En cas de renúncia, haurà de comunicar-ho per escrit amb una antelació mínima de 15 dies.  
3. Les beques concedides són incompatibles amb qualsevol altra beca o ajuda, així com amb el desenrotllament d'una activitat laboral regular. La infracció d'esta regla autoritzarà al Tribunal de Defensa de la Competència de la Comunitat Valenciana a revocar la concessió de la beca.  
4. La condició de becari en cap cas donarà lloc a l'existència de cap relació laboral amb el TDCCV o la Generalitat Valenciana. La condició d'integrant de la borsa de reserva de becaris i becàries tampoc generarà cap dret laboral.  
Novena. Obligacions del Tribunal de Defensa de la Competència de la Comunitat Valenciana  
1. Són obligacions del Tribunal de Defensa de la Competència de la Comunitat Valenciana respecte dels becaris acollits a la present convocatòria:  
a) Proporcionar al becari o becària el suport necessari i facilitar-li la utilització dels mitjans, instruments o equips que resulten precisos per al normal desenrotllament de la seua activitat.  
b) Vetlar pel desenrotllament adequat del programa de formació del becari o becària, sense que puga exigir-se-li la realització de qualsevol altra activitat que no estiga relacionada amb el desenrotllament de la seua formació específica o especialització durant el seu transcurs.  
2. Finalitzat el termini de la beca s'expedirà el corresponent certificat d'aptitud i aprofitament a favor del becari o becària.  
Deu. Revocació  
El TDCCV, previ expedient instruït a este efecte, amb audiència a l'interessat, podrà revocar o interrompre el gaudi de la beca si concorreguera alguna de les causes següents:  
a) Obtenció de l'ajuda sense reunir els requisits requerits en la convocatòria, o per mitjà de falsedat en document públic.  
b) Incompliment de les obligacions dels becaris establides en la base octava d'esta convocatòria.  
c) No incorporar-se al destí en la data límit que els haguera sigut fixada en la notificació, o abandó del mateix durant el període de gaudi de la beca.  
d) La no-acceptació de la beca i la no presentació de la documentació que poguera sol·licitar-se-li per a la formalització de la beca en els terminis establits.  
e) Trobar-se subjecte a cap dels supòsits d'incompatibilitat que estableix la Llei 53/1984, de 26 de desembre, d'Incompatibilitats del Personal al Servici de les Administracions Públiques (BOE de 4 de gener de 1985). El beneficiari o beneficiària haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.  
f) Trobar-se immers en algun dels supòsits previstos en l'article 13.2 de la Llei 38/2003, General de Subvencions.